376 Ventus

Ventus multas habet efficacias. Nam desiccat, refrigerat, emundat.

De primo, desiccat lutum carnalitatis, Ose. 13[:15]: *Adducet Dominus ventum urentem* in *deserto.* Nec mirum quia Ysai. 40[:7]: *Cecidit flos, quia spiritus Domini sufflavit in eo*.

Secundo, flat ad refrigerandum estum temptacionis quod figuratum est, Dan. 3[:49]: *Angelus Domini descendit in fornacem*, etc. Angelus est spiritus, incendium est vehemencia temptacionis, flatus /f. 118rb/ roridus est intelligendo temptacionis.

Tercio, flat ventus ad emundandum paleam temporalitatis. Emundat enim aerem intelligende dispergens nubem caliginis, Psal. [17:13]: *Præ fulgore nubes in conspectu ejus transierunt*, etc. Et tunc fugit palea temporalitatis, sicut stipula ante faciem venti.